paragraph_text: U Harry Potteru i Redu feniksa Percy je promaknut u mlađeg pomoćnika Ministra magije Corneliusa Fudgea, to je dovelo do osobne i političke svađe s njegovim ocem Arthurom, a vrhunac svađe bila je Percyjeva selidba u London i prekidanje svih veza s ostatkom obitelji. Božićni su darovi koje mu je obitelj poslala vraćeni, a Percy je napustio čak i obiteljsku fotografiju (fotografije su magične pa se likovi u njima mogu kretati i napuštati okvire).